গত ১৩ বছর ধরে সাহেবদের সবক শেখাচ্ছে ভারতীয় বংশোদ্ভূতরাই। তা-ও আবার তাদের নিজস্ব ভাষায়। শুনতে রূপকথার মতো লাগলেও এটা সত্যি। সম্প্রতি ভারতীয় বংশোদ্ভূত ১৪ বছরের ময়ে অনন্যা বিনয় জিতে নিল ৯০তম স্ক্রিপস ন্যাশনাল স্পেলিং বি খেতাব।
ইংরেজি বানান সংক্রান্ত এই আন্তর্জাতিক প্রতিযোগিতা আজ জগৎ-প্রসিদ্ধ। এ বছর এই প্রতিযোগিতা অনুষ্ঠিত হয়েছিল মার্কিন যুক্তরাষ্ট্রের মেরিল্যান্ডের অক্সন হিল-এ। এডমন্ডের এক স্কুলের ক্লাস এইটের ছাত্রী অনন্যা তার নিকটাতম প্রতিযোগী ওকলাহোমার রোহন রাজীবকে পরাজিত করে এই খেতাব জিতে নেয়।
প্রতিযোগিতা চলাকালীন অনন্যার মুখের রেখায় কোনও ভাবলেশ দেখা যায়নি। জয়ের পরে ভেঙে পড়া রানার-আপ রোহনকে সান্ত্বনা দেতে গিয়ে সে স্বাভাবিক অনুভূতিতে ফিরে আসে।
এই প্রতিযোগিতায় জেতার সুবাদে তার হাত ট্রফি ছাড়াও তার হাতে তুলে দেওয়া হয় ৪০,০০০ মার্কিন ডলার, ভারতীয় অর্থমূল্যে যা প্রায় ২৬লক্ষ টাকা। এই নিয়ে পর পর ১৩ বার ভারতীয় বংশোদ্ভূত ছেলে-মেয়েরা এই অ্যাওয়ার্ড জিতল। ১৯৯৯ সালে নুপূর লালার জয় থেকে অব্যাহত রয়েছে সাহেবদের দেশে ভারতীয়দের এই জয়যাত্রা।